अब राष्ट्र के पुनरुत्थान को लक्ष्य करके अगर प्रार्थना का निर्माण किया है माननीय एकनाथ जी की जो एक वृहद सोच रही है तो हमको उनके साथ एकाकार होना पड़ेगा । माननीय एकनाथजी के उस सोच के साथ हमको एकाकार होना पड़ेगा तब जाकर उनके इस प्रयास को हम समझ पाएंगे कि किस उद्देश्य से इस प्रार्थना का निर्माण किया होगा, इसकी आवश्यकता को उन्होंने महसूस किया होगा और फिर शब्द रूप किया होगा और जो संस्कृत के श्रीधर भास्कर वर्णेकर विद्वान थे उन्होंने इसकी रचना की, लेकिन सोच तो एकनाथजी की थी। इसलिए एकनाथ जी को सोचकर और यह इसको दो-तीन साल लग गए इसको गढ़ने में - योग्य स्थान पर योग्य शब्द हो इस दृष्टि से । अब यह लोगों के सामने जब पहली बार 76 में आया जैसा कि जानते हैं 72 में केंद्र की शुरूआत हुई 76 में प्रार्थना आई 4 साल लगे । इस 4 साल में इसका मूर्त रूप हमने देखा और उसमें से भी जब जीवनव्रती प्रशिक्षण चल रहा था, प्रशिक्षण काल में खुद वर्णेकरजी ने भावार्थ तथा शब्दार्थ समझाया था, इस प्रार्थना का होने के कारण प्रत्येक शब्द के आधात और बोलने का सही तरीका उच्चारण की शुद्धता की दृष्टि से क्योंकि यदि उच्चारण की शुद्धता को दरकिनार करते जाए तो अनेक अर्थ निकल सकते हैं, किसी शब्द के उच्चारण में स्पष्टता और शुद्धता आवश्यक है इसलिए उसका ध्यान रखना आवश्यक हे । हम इसके बहुत शब्दार्थ में नहीं जाएंगे, हमको इसके भावार्थ में जाना है, जैसे इसके संकेतों से देखेंगे बाकी वृहद शब्द व्याख्याएं ध्येय मार्ग किताब में देखेंगे आप लोग बाद में । प्रार्थना सामूहिकता का प्रतीक है, प्रार्थना इसमें जो भी कुछ कहा है वयं वाला कहां है, नूनम वाला कहां है, यह वयं वाला सोच है, इसमें जब समाज को सामने रखकर इस प्रार्थना की रचना की होगी, समग्र समाज का चिंतन भी इसमें निहित है । तो समग्र समाज का हित क्या हो सकता है? - देश की वैभव की स्थिति की कल्पना देश अपने चरम पर कब बैठेगा ? स्वामी जी का एक कथन हैं - मैं स्पष्ट देख रहा हूं, भविष्य पर मेरा विश्वास नहीं है मैं चिंतन करता हूं कि भारतमाता स्वर्ण सिंहासन पर विराजमान होने जा रही है, यह दृश्य मैं अपनी आंखों के सामने स्पष्ट देख रहा हूं । यह जो विराजमान होने का स्वप्न स्वामी विवेकानंद स्पष्ट देख रहे थे तो इससे समाज का वर्णन है भारतमाता का स्वर्णिम सिहासन पर विराजमान होना मतलब प्रत्येक व्यक्ति इस देश का उन्नत होना यह स्वप्न है उनका । इससे राष्ट्र का पुनरुत्थान तब संभव है जब मनुष्य निर्माण की प्रक्रिया का प्रतिमान होना संभव है, तब उसके प्रत्येक व्यक्ति की उन्नति का, आकांक्षा के रूप में समस्त समाज को उन्नत करना। यह आह्वानात्मक हैं : मतलब उस श्रेष्ठ की प्राप्ति अपने स्वयं की अर्चना से करेंगे । तो भगवान की फूल चढ़ाकर या दीपक जला कर या घंटी बजा करजो पूजा करते हैं, उसमेंभी समाज को ईश्वर मानकर अपने कर्मों से स्व कर्मणा - अपने कर्म से उसकी पूजा हम करें राष्ट्र आराधन । इस राष्ट्र का समाज के रूप में सामूहिकरूप का हमारा आराधना हो ।